«Ելք» դաշինքի ներկայացուցիչ Արամ Զավենի Սարգսյանը, ով նախընտրական եռուզեռի մեջ մուտք գործեց եվրոպական արժեքների քարոզչությամբ, հետո անցում կատարեց իշխող կուսակցության հանցավոր գործունեության քննադատությանը, հիմա լիովին կենտրոնացել է մեկ թիրախի վրա ու նրա բոլոր կրակոցներն այդ ուղղությամբ են: Արամ Զավենիչի հիվանդագին սևեռումը «Ծառուկյան» դաշինքի վրա է: Օր չկա, որ նա հանդես չգա Ծառուկյանի փնովումով ու վարկաբեկումով` առաջարկելով աղբաման նետել նրանց դաշինքի քվեաթերթիկը: Իսկ Վանաձորում ընտրողների հետ հանդիպման ժամանակ նա «Ծառուկյան» դաշինքն անվանել էր Հանրապետական 2-րդ կուսակցություն ու նշել. «Գագիկ Ծառուկյանը ֆոկուսչիկ է, դրա համար էլ առանց իշխանությունների հետ կապ ունենալու կարողացել է ունենալ կազինո և բիզնեսներ»: